CELEX: C2006/224/49
Language: et
Date: 2006-09-16 00:00:00
Title: Kohtuasi C-316/06: 20. juulil 2006 esitatud hagi — Euroopa Ühenduste Komisjon versus Iirimaa

16.9.2006   
            
            
               ET
            
            
               Euroopa Liidu Teataja
            
            
               C 224/26
            
         20. juulil 2006 esitatud hagi — Euroopa Ühenduste Komisjon versus Iirimaa
   (Kohtuasi C-316/06)
   (2006/C 224/49)
   Kohtumenetluse keel: inglise
   Pooled
   
      Hageja: Euroopa Ühenduste Komisjon (esindajad: S. Pardo Quintillán, D. Lawunmi)
   
      Kostja: Iirimaa
   Hageja nõuded
   
               —
            
            
               Tuvastada, et kuna Iirimaa ei ole taganud, et hiljemalt 31. detsembriks 2000 läbib linnastutest IE22, Bray, IE31, Howth, IE34, Letterkenny, IE40, Shanaganagh, IE41, Sligo ja IE45, Tramore County Waterford pärinev kogumissüsteemidesse sisenev asulareovesi enne ärajuhtimist bioloogilise puhastuse või sellega samaväärse puhastuse, ega ole taganud, et kõnesolev reovesi vastab samaks tähtpäevaks nõukogu 21. mai 1991. aasta direktiivi 91/271/EMÜ (1) asulareovee puhastamise kohta I lisa punkti B asjakohastele nõuetele, siis on Iirimaa rikkunud kohustusi, mis tal on tulenevalt kõnealuse direktiivi artikli 4 lõigetest 1 ja 3.
            
         
               —
            
            
               Mõista kohtukulud välja Iirimaalt.
            
         Väited ja peamised argumendid
   Komisjoni väitel on Iirimaa ametiasutused rikkunud direktiivi artiklis 4 sätestatud kohustust tagada, et kõnealuseist linnastuist pärinev asulareovesi läbib bioloogilise (või samaväärse) puhastuse.
   Kuigi Iirimaa on esitanud nendes linnastutes esinenud viivituste kohta selgitusi ja on esitanud ka mõningast teavet edusammude kohta direktiivi kohustuste täitmisel, leiab komisjon siiski, et need selgitused ja see teave ei saa õigustada direktiivi artikli 4 lõike 1 esimeses taandes sätestatud tähtaja järgimata jätmist. Peale selle väidab komisjon, et Iirimaa ametiasutuste esitatud teave ei ole piisav, et selle põhjal järeldada, et bioloogiliste reoveepuhastite valmimine nendes linnastutes ei ole enam kaugel. Enamikul juhtudest tundub enne puhastite rajamist vaja minevat veel mitme etapi läbimist.
   
      (1)  EÜT L 135, punktid 40–52.